Sumer példabeszédek


X. Példabeszédek
Kevés szóval élj:ne fecsegj összevissza!
Részrehajló embertől sose kérj tanácsot!
Nem érsz célt,ha ügyedet kicsinyíted!

Ha bölcs vagy,ésszel élj,jól sáfárkodj a szóval,
okkal nyisd föl a szád,óvatosan beszélj-
igéidet úgy mérd,mint a drágakövet,
melyeknek értéket épp ritkaságuk ád!

Sértőt,gyalázkodót messzire elkerülj,
a magad se szólj soha félvállról senkihez!

Maga fejére hoz az szégyent,aki sokat fecseg!

Perlekedők közé soha ne vegyülj,
környékét is kerüld a veszekedésnek!
civódásukba bírájukká tesznek,
viszályukba tanúként megidéznek!

Tanúként cipelnek perükbe,
bár semmi közöd az egészhez!

Veszekedéstől úgy félj,mint a tűztől!

Ha te veszekedel,oltsd el haragodat;
veszekedés a jog megtiprója;
védősánc – de olyan,amely az ellenség gyöngéjét keríti
körül:
csak aki lerombolja,gongol a barát dolgával!

Ne tégy rosszat ellenségeiddel!

Rossz tett helyébe jót cselekedjél!

Ellenséged iránt irgalmas légy!

Igazságos legyél még azok iránt is,
akik bántanak és szorongnak!

Ám hadd örvedjenek csak fölötte azon,
hogy te a rosszat jóval fizetted vissza!

Soha se járj a rosszak tanácsán!

Halld meg a szíved súgásait:
gőgösen fölöttük állván,őket meg ne vessed,
ott fönn az Isten,Istenünk haragszik,
Samas haragszik – bízd csak rá a bosszút!

Kenyeret szelj az éhetőnek,
bort tölts a szomjúhozónak,
a szűkölködőt felruházzad,
tiszteld az alamizsna-kérőt-
ott fönn az Isten örvend,
Samas örvend – jóval fizet a jóért!

Segíts a segítséget-kérőn,
tégy jót mindig-örökké!

Szolgáidat túlságosan meg ne terheld!

Feleségül örömlányt el ne végy-
ezerszámra volt szeretője;
papnőt se végy-

Istenére ügyel csak;
szajhát se-
bárkivel bujálkodik;

mindezek csupán bajt hoznak a fejedre!

Veszekedés közben megátkoz,
alázat szívébe nem lakozik.
Veszélybe jutott a házad,
mutass ajtót a baj-hózónak,-
fülével úgyis kifelé figyel,
az idegen lépteit lesi!

Mocskoss beszéddel szájadat meg ne fertőzd:
tiszta legyen szavad,gondolatod!

Gonoszat ne szólj soha senkiről:
csak szépet és jót,bárki kérdez is!

Aki mocskosan beszél,gonoszat szól,
a bosszúálló Samas annak fejére hág!

Nyelvedre béklyót rakj,szádra lakatot tégy:
a felrobogó szókat tanuld meg visszafogni!
Sok hirtelen beszédet örömest visszaszívnál-
csakhogy lyukas diót ér a kései okosság!

Ókori irodalom